بو یازی فیکرینیزی کهسین دهییشهجک
بیلیم سسی، سیزین حیاتینیزی دهییشدیره بیلهجک بیر قیسا یازی تقدیم ائدیر.
پروفسور الینه سو دولو ایستکانی گؤتوروب اؤیرنجیلردن سوروشدو:
– سیز نئجه دوشونورسونوز، بو ایستکانین آغیرلیغی نه قدردیر؟
سالندان چئشیدلی [مختلف] جاوابلار ائشیدیلدی:
– تقریباً ۲۰۰ قرام!
– یوخ، ۳۰۰ قرام!
– بلکه ده ۵۰۰ قرام.
پروفسور دئدی:
– من اؤزوم ده دقیق بیلمیرم. چکمهمیشم دئیه بیلمرم. آما ایندی اساس مسئله بو دئییل. منیم سوالیم باشقادیر: من بو ایستکانی بیر نئچه دقیقه علیمده توتسام، نه باش وئرهجک؟
– هئچ نه! – اؤیرنجیلر دئدی.
– دوغرودور! – پروفئسسور داوام ائلهدی. بس بو ایستکانی الیمده ۲ ساعات توتسام، او زامان نه اولار؟
– الینیز آغریماغا باشلایاجاق.
– بس بوتون گون؟
– الینیز کئیییهجک. عضلهلرینیزده آغریلار اولاجاق. حتی خستهخانایا دا دوشه بیلرسینیز.
پروفسور داوام ائلهدی:
– بس سیزجه من اونو بوتون گونو الیمده توتسام، ایستکانین آغیرلیغی آزالاجاقمی؟
– خئیر! – اؤیرنجیلر آرخایینلیقلا جاواب وئردیلر.
– بس بوتون بو چهتینلییی حل ائتمک اوچون نه ائتمک لازیمدی؟
– سادهجه ایستکانی ماسانین اوستونه قویون. – اؤیرنجیلردن بیری گوله-گوله دئدی.
– دقیق! – سئوینجک پروفسور جاواب وئردی. – باخ حیاتداکی چهتینلیکلرله ده بئله داورانماق لازیمدیر. بیر موشکول حاقدا بیر نئچه دقیقه دوشون و آرتیق او موشکول سنلهدیر. اونون حاقدا بیر نئچه ساعت دوشون، او سنه هوپماغا باشلایاجاق. سن او چهتینلیک حاقدا بوتون گونو دوشونسن، اوندا سنی ایفلیج [فلج] ائدهجک. موشکول حاقدا دوشونمک اولار، آما بو اونون حل ائدیلمهیینه گتیریب چیخارمایاجاق. اونون “چکیسی” آزالمایاجاق. چهتینلییین حللی آنجاق حرکتله مومکون اولور. یا اونو حل ائت، یا دا گئجیکدیر [تاخیره سال]. سنی ایفلیج ائدهجک آغیر داشی اوریینده داشیماغا احتیاج یوخدور.
حاضیرلایان: حسین واحدی
۳ نظر
-
چوخ ائتکیلییجی مسئله هابئله یازی دیر
“چتینلیگین حللی آنجاق حرکتله مومکون اولور” بو جومله یه تام قاتیلیرام
سیرا دا سونراکی جومله لرده تاخیر سالماق مسئله ده منفی انرژی اولسا او زامان یارارلی اولار ، منفی انرژی مثبت انرژی یه چئویرمک ، مثبت انرژی اولان یئرده تمرکز حرکت و سونرا حلله سبب اولار .
-
سلام!
سیزی تورکجه تئست ویکیپئدیاسینا چاغیریریق. اولسون کی سیزین اوردا چالیشمالاریز بو ویکینین زنگینلشمهسینده بؤیوک بیر آددیم اولسون.
یؤلوزو گؤزلوروک.
azb_Arab azb_Arab azb_Arab azb_Arab azb_Arab prs_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab prs_Arab unk azb_Arab azb_Arab azb_Arab unk pes_Arab azb_Arab azb_Arab